**Proces - verbal**

**al ședinței ordinare a Consiliului Județean Vrancea**

**din data de 4 aprilie 2023**

În data de 4 aprilie 2023, la sediul Consiliului Județean Vrancea din Focșani,

b-dul Dimitrie Cantemir nr. 1, a avut loc ședința ordinară a Consiliului Județean Vrancea. Lucrările ședinței au fost conduse de președintele Consiliului Județean Vrancea, domnul Cătălin Toma.

**Președintele Consiliului Județean Vrancea, domnul Cătălin Toma,** a deschis ședința ordinară, convocată prin Dispoziția nr. 177 din 29 martie 2023, cu îndeplinirea procedurilor legale în materie.

Locul ședinței a fost sediul consiliului județean, cu prezența fizică a aleșilor județeni, caracterul public al acesteia fiind asigurat prin publicarea pe site a minutei, imediat după ședința și prin transmiterea dezbaterilor online.

Cvorumul necesar pentru că ședința să fie legal constituită a fost întrunit, prezenți fiind 30 de aleși județeni din care - 29 de consilieri județeni din 31 de consilieri județeni în funcție, plus președintele consiliului județean. Absenți au fost domnii consilieri Blându Nicușor si Ghetu Cătălin. Domnul vicepreședinte Oprișan Marian a intrat în sală înainte de dezbaterea proiectului înscris pe ordinea de zi la punctul 6, iar domnul Carabă Ionel înainte de dezbaterea proiectului înscris pe ordinea de zi la punctul 13.

Președintele Consiliului Județean Vrancea a precizat că au fost îndeplinite toate procedurile impuse de Codul Administrativ, proiectele înscrise pe ordinea de zi fiind însoțite de rapoartele compartimentelor de resort și de avizele comisiilor de specialitate.

**Președintele Consiliului Județean Vrancea, domnul Cătălin Toma,** în conformitate cu prevederile legale, a dat cuvântul secretarului general al județului pentru a supune spre aprobare procesul-verbal al ședinței ordinare din data de 16 martie 2023.

**Fiind supus votului, procesul - verbal a fost aprobat în unanimitate, fără observații.**

**S-a trecut la prezentarea proiectelor de hotărâri înscrise pe ordinea de zi a ședinței:**

1. „ Actualizarea devizului general și a indicatorilor tehnico-economici pentru obiectivul de investiții „Reabilitare/Amenajare spațiu Birou relații externe și dezvoltare regională, municipiul Focșani, județul Vrancea”

2. “ Actualizarea devizului general și a indicatorilor tehnico-economici pentru obiectivul de investiții „REABILITARE ENERGETICĂ ȘI LUCRĂRI CONEXE LA CORPURILE C5, C6 ȘI C7, STR. CUZA VODĂ NR. 56”, cod proiect 118520, Str. Cuza Vodă, nr. 56 – Focșani, Jud. Vrancea”

3. „ Actualizarea Devizului general și a indicatorilor tehnico-economici pentru obiectivul de investiție ,,Modernizare D.J. 204D, sector Vulturu-Hângulești- Maluri, km. 26+000 - km. 35+600, L=9,6 km., comuna Vulturu, județul Vrancea”

4. „ Emiterea avizului consultativ pentru Planul anual de acțiune privind serviciile sociale administrate de Consiliul Local Mera, Consiliul Local Păunești, Consiliul Local Dumitrești, Consiliul Local Biliești, Consiliul Local Paltin, Consiliul Local Valea Sării, Consiliul Local Sihlea pentru anul 2023”

5. “ Emiterea avizului consultativ pentru Planul anual de acțiune privind serviciile sociale administrate de Consiliul Local Jitia și Consiliul Local Vrâncioaia pentru anul 2023”

6. „ Stabilirea prețului mediu pentru tona de masă verde obținută de pe suprafețele cu pajiște permanentă din Județul Vrancea, pe anul 2023”

7. „ Recunoașterea dreptului de superficie cu titlu oneros, în favoarea SC SIND România SRL”

8. „ Transformarea unor posturi din statul de funcții al Serviciului Public Comunitar Județean de Evidența Persoanelor Vrancea”

9. „ Stabilirea coeficienților corespunzători salariilor de bază pentru aparatul de specialitate al Consiliului Județean Vrancea, Cabinetul Președintelui și Cabinetele Vicepreședinților Consiliului Județean Vrancea”

10. „ Aprobarea organigramei, statului de funcții și numărului de personal pentru Centrul Cultural Vrancea”

11. “ Transformarea unor posturi din statul de funcții al aparatului de specialitate al Consiliului Județean Vrancea”

12. „ Aprobarea declanșării procedurii de expropriere a imobilului -teren situat pe coridorul de expropriere al lucrării de utilitate publică de interes județean „Stație de transfer a deșeurilor-Vidra” din cadrul proiectului „Sistem de Management Integrat al Deșeurilor în Județul Vrancea"

13. „ Stabilirea indemnizației pentru membrii Autorității Teritoriale de Ordine Publică Vrancea”.

Președintele consiliului județean a precizat că, după convocarea consiliului județean în ședință ordinară, au mai fost definitivate doua proiecte de hotărâri, propunând suplimentarea ordinii de zi după cum urmează:

14. “ Actualizarea devizului general și a indicatorilor tehnico-economici pentru obiectivul de investiții „Reabilitare energetică și lucrări conexe centru DGASPC – VN – sat Petrești, comuna Vînători"

15. “ Actualizarea devizului general și a indicatorilor tehnico-economici pentru obiectivul de investiții ”Amenajarea Centrului Comunitar de Servicii Copii cu Dizabilități”, sat Petrești, comuna Vânători, județul Vrancea”.

**Atât suplimentarea ordinii de zi, cât și ordinea de zi a ședinței au fost aprobate cu unanimitate de voturi. (28 de voturi ”pentru”)**

Președintele Consiliului Județean Vrancea a reamintit consilierilor județeni că au obligația să nu participe la adoptarea proiectelor de hotărâri în care ar putea fi în conflict de interese. Totodată, a mai menționat că până la acest moment nu au fost depuse amendamente la secretarul general al județului.

Înainte de începerea dezbaterilor, domnii consilieri județeni Nedelcu Florin, Lazăr Dorel, Stroie Gheorghe, Toader Constantin, Epure Ion și doamna Săpunaru Dorina au anunțat la secretarul general al județului că sunt în conflict de interese la proiectul înscris pe ordinea de zi la nr. 13, domnul consilier Micu Ioan la proiectul înscris pe ordinea de zi la nr. 12 si domnii Matei Claudiu si Vasilache Florin Jan la proiectul de la nr.9.

**Ulterior, s-a trecut la dezbaterea proiectelor de hotărâri.**

**La punctul 1** proiectul privind „ Actualizarea devizului general și a indicatorilor tehnico-economici pentru obiectivul de investiții „Reabilitare/Amenajare spațiu Birou relații externe și dezvoltare regională, municipiul Focșani, județul Vrancea”.

**Fiind supus votului, proiectul de hotărâre a fost adoptat în unanimitate. (**28 voturi ”*pentru*”)

**La punctul 2** proiectul privind“ Actualizarea devizului general și a indicatorilor tehnico-economici pentru obiectivul de investiții „REABILITARE ENERGETICĂ ȘI LUCRĂRI CONEXE LA CORPURILE C5, C6 ȘI C7, STR. CUZA VODĂ NR. 56”, Municipiul Focșani, Jud. Vrancea”.

**Fiind supus votului, proiectul de hotărâre a fost adoptat în unanimitate. (**28 voturi ”*pentru*”)

**La punctul 3** proiectul privind „ Actualizarea Devizului general și a indicatorilor tehnico-economici pentru obiectivul de investiție ,,Modernizare D.J. 204D, sector Vulturu-Hângulești-Maluri, km. 26+000 - km. 35+600, L=9,6 km., comuna Vulturu, județul Vrancea”.

**Fiind supus votului, proiectul de hotărâre a fost adoptat în unanimitate. (**28 voturi ”*pentru*”)

**La punctul 4** proiectul privind „ Emiterea avizului consultativ pentru Planul anual de acțiune privind serviciile sociale administrate de Consiliul Local Mera, Consiliul Local Păunești, Consiliul Local Dumitrești, Consiliul Local Biliești, Consiliul Local Paltin, Consiliul Local Valea Sării, Consiliul Local Sihlea pentru anul 2023”.

**Fiind supus votului, proiectul de hotărâre a fost adoptat în unanimitate. (**28 voturi ”*pentru*”)

**La punctul 5** proiectul privind “ Emiterea avizului consultativ pentru Planul anual de acțiune privind serviciile sociale administrate de Consiliul Local Jitia și Consiliul Local Vrâncioaia pentru anul 2023”.

**Fiind supus votului, proiectul de hotărâre a fost adoptat în unanimitate. (**28 voturi ”*pentru*”)

**La punctul 6** proiectul privind „ Stabilirea prețului mediu pentru tona de masă verde obținută de pe suprafețele cu pajiște permanentă din Județul Vrancea, pe anul 2023”.

**Fiind supus votului, proiectul de hotărâre a fost adoptat în unanimitate. (**29 voturi ”*pentru*”)

**La punctul 7** proiectul privind„ Recunoașterea dreptului de superficie cu titlu oneros, în favoarea S.C. SIND România SRL” .

**Domnul consilier județean Lepădatu Mihăiță** a întrebat dacă, pentru viitor, Consiliul Județean Vrancea are un proiect pentru dezvoltarea Stațiunii Soveja.

**Directorul Direcției Administrarea patrimoniului public și privat, domnul Catană Viorel,** a precizat că anul trecut au fost aprobați indicatorii tehnico-economici pentru obiectivul de investiții “Amenajarea zonei de agrement și a infrastructurii de acces în Stațiunea Soveja”. În momentul în care se va deschide Programul Operațional Regional 2021 - 2027 și se vor lansa liniile de finanțare, se va depune și acest proiect pentru finanțare.

**Fiind supus votului, proiectul de hotărâre a fost adoptat în unanimitate. (**29 voturi ”*pentru*”)

**La punctul 8** proiectul privind„ Transformarea unor posturi din statul de funcții al Serviciului Public Comunitar Județean de Evidența Persoanelor Vrancea”.

**Fiind supus votului, proiectul de hotărâre a fost adoptat în unanimitate. (**29 voturi ”*pentru*”)

**La punctul 9** proiectul privind „ Stabilirea coeficienților corespunzători salariilor de bază pentru aparatul de specialitate al Consiliului Județean Vrancea, Cabinetul Președintelui și Cabinetele Vicepreședinților Consiliului Județean Vrancea”.

Președintele Consiliului Județean Vrancea a reamintit faptul că au fost depuse la secretarul general al județului doua proiecte de hotărâri cu același obiect, de către doi inițiatori. Având in vedere prevederile legale, potrivit cărora în procesul de legiferare este interzisă instituirea acelorași reglementări în două acte administrative diferite, cele doua proiecte au fost conexate într-unul singur cu menționarea ambilor inițiatori.

**Domnul consilier județean Marin Vasile** a apreciat ca fiind bine-venit acest proiect de hotărâre prin care se vor echilibra coeficienții salariaților din consiliul județean.

**Fiind supus votului, proiectul de hotărâre a fost adoptat cu 27 voturi ”*pentru*” și 2 „ abțineri”** (domnii consilieri județeni Vasilache Florin Jan și Matei Claudiu).

**La punctul 10** proiectul privind „ Aprobarea organigramei, statului de funcții și numărului de personal pentru Centrul Cultural Vrancea”.

**Fiind supus votului, proiectul de hotărâre a fost adoptat în unanimitate. (**29 voturi ”*pentru*”)

**La punctul 11** proiectul privind “ Transformarea unor posturi din statul de funcții al aparatului de specialitate al Consiliului Județean Vrancea” .

**Fiind supus votului, proiectul de hotărâre a fost adoptat în unanimitate. (**29 voturi ”*pentru*”)

**La punctul 12** proiectul privind „ Aprobarea declanșării procedurii de expropriere a imobilului -teren situat pe coridorul de expropriere al lucrării de utilitate publică de interes județean „Stație de transfer a deșeurilor-Vidra” din cadrul proiectului „Sistem de Management Integrat al Deșeurilor în Județul Vrancea".

**Domnul consilier județean Lepădatu Mihăița a** solicitat unele clarificări cu privire la coridorul de expropriere și la negocierile care ar fi trebuit purtate cu proprietarii terenului.

**Președintele Consiliului Județean Vrancea** a solicitat aparatului de specialitate să răspundă în scris clarificărilor formulate de către domnul consilier Lepădatu.

**Fiind supus votului, proiectul de hotărâre a fost adoptat cu 26 voturi ”*pentru*” și 2 „ abțineri”** (domnii consilieri județeni Alexe Vasile și Lepădatu Mihăița).

**La punctul 13** proiectul privind „ Stabilirea indemnizației pentru membrii Autorității Teritoriale de Ordine Publică Vrancea”.

**Domnul consilier județean Alexe Vasile** a amintit că acest proiect de hotărâre este pentru a treia oara înscris pe ordinea de zi și a adresat rugămintea ca, înainte de supunerea la vot a acestuia, consilierii județeni membri ATOP să părăsească sala pe perioada votării.

**Domnul consilier județean Lepădatu Mihăița** a subliniat că susține punctul de vedere al domnului Alexe și a precizat că prin reducerea indemnizației membrilor ATOP se va face o economie la bugetul local. Totodată, a cerut secretarului general al județului să facă precizări cu privire la cvorumul necesar adoptării acestui proiect de hotărâre.

**Domnul consilier județean Carabă Ionel** a amintit diferența care există între membrii ATOP, care primesc o indemnizație, și membrii în alte comisii, care nu primesc nicio suma de bani pentru participarea la ședințele acestora. A mai precizat că va vota acest proiect de hotărâre doar pentru că respectă ideea de reformă, sperând ca în viitor să existe un proiect de acest gen mai bine fundamentat.

**Domnul consilier județean Guguianu Constantin** a făcut un calcul pentru a stabili de cate voturi este nevoie pentru a fi aprobat proiectul de hotărâre. Astfel, a verificat ca din 28 de consilieri județeni prezenți, scăzând 6 consilieri care nu au drept de vot, rămân 22 de consilieri cu drept de vot. A precizat că domnii consilieri care nu au drept de vot nu sunt luați în calcul la numărul de voturi valabil exprimate. În aceasta situație, proiectul de hotărâre poate fi adoptat cu 12 voturi.

**Fiind supus votului, proiectul de hotărâre a fost respins obținând 15 voturi „ pentru”** (Atarcicov Adrian, Bălan Doru-Geany, Cristian Dănuț, Drăghici Adrian, Guguianu Constantin, Micu Ioan, Melinte Vasile, Munteanu Ludmila-Gianina, Marin Vasile, Oprișan Marian, Onia Cristian, Tărlungeanu Adelina-Petronela, Alexe Vasile, Lepadatu Mihăița, Caraba Ionel) **si 15 „ abțineri”** ( (Toma Cătălin, Cel - Mare Ionel, Bălosu Cristinel, Crețu Adrian-Vasile, Epure Ion, Lazăr Dorel, Marchitan Gabriela-Daniela, Matei Claudiu, Nedelcu Florin, Săpunaru Dorina, Stroie Gheorghe, Toader Constantin, Vasilache Florin Jan, Vraciu Dorina, Zamfirescu Valerica).

**La punctul 14** proiectul privind “ Actualizarea devizului general și a indicatorilor tehnico-economici pentru obiectivul de investiții „Reabilitare energetică și lucrări conexe centru DGASPC – VN – sat Petrești, comuna Vînători".

**Fiind supus votului, proiectul de hotărâre a fost adoptat în unanimitate. (**30 voturi ”*pentru*”)

**La punctul 15** proiectul privind “ Actualizarea devizului general și a indicatorilor tehnico-economici pentru obiectivul de investiții ”Amenajarea Centrului Comunitar de Servicii Copii cu Dizabilități”, sat Petrești, comuna Vânători, județul Vrancea”.

**Fiind supus votului, proiectul de hotărâre a fost adoptat în unanimitate. (**30 voturi ”*pentru*”)

Epuizându-se punctele înscrise pe ordinea de zi, președintele consiliului județean a declarat închise lucrările ședinței ordinare a Consiliului Județean Vrancea din 4 aprilie 2023.

**Președintele**

**Consiliului Județean Vrancea**

**Cătălin TOMA**

**Secretar general al județului**

**Raluca Dan**